गोदान दिल्ली : फिन खनसेबाव दुलाराइ हादरानो कर’नानि फान्जारिजों जोबथेजानानै दं। सानफ्रोमबो कर’नानि साग्लोबसारनायनि बिबांआ गोख्रैयै बांबोगासिनो थादों। बेबायदि गिथाव बाथाव थासारिआव सोरखिलांनांगौआ बे समाव सरकारनि थाखायबो मोनसे गिदिर जुजिनांनायनि सम जानानै फैबाय। बे समाव थांनाय बोसोरनिबायदि देग्लायबो फिन खनसेबाव बलिउडनि (Bollywood ) नि सुपारष्टार फावखुंगुर अक्षय कुमारआ गावखौ सासे अनसुला गोसो गुवार महरनि सिनायथि होदों। बिथांआ एम पि (Member of Parliament) गौतम गंभीर पाउन्देसन फसंथान आव 1 कौटि रांनि अनसुंथाय होदों।